CELEX: C2005/143/74
Language: da
Date: 2005-06-11 00:00:00
Title: Sag T-133/05: Sag anlagt den 17. marts 2005 af Gérard Meric mod Kontoret for Harmonisering i det Indre Marked (Varemærker og Design)

11.6.2005   
            
            
               DA
            
            
               Den Europæiske Unions Tidende
            
            
               C 143/39
            
         Sag anlagt den 17. marts 2005 af Gérard Meric mod Kontoret for Harmonisering i det Indre Marked (Varemærker og Design)
   (Sag T-133/05)
   (2005/C 143/74)
   Processprog: fransk
   Ved De Europæiske Fællesskabers Ret i Første Instans er der den 17. marts 2005 anlagt sag mod Kontoret for Harmonisering i det Indre Marked (Varemærker og Design) af Gérard Meric, Paris, ved advokat Pascal Murzeau.
   Den anden part i sagen for Første Appelkammer var ARBORA & AUSONIA, S.L.
   Sagsøgeren har nedlagt følgende påstande:
   
               —
            
            
               Afgørelse truffet den 17. januar 2005 af Første Appelkammer ved Kontoret for Harmonisering i det Indre Marked (Varemærker og Design) omgøres, og som følge heraf
            
         
               —
            
            
               forkastes indsigelsen rejst af ARBORA & AUSONIA, S.L. mod registrering af varemærket »PAM-PIM'S BABY PROP«,
            
         
               —
            
            
               og sidstnævnte pålægges at betale alle sagsøgerens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Sagsøgeren.
            
         
               EF-varemærket, der søges registreret:
            
            
               Ordmærket »PAM-PIM'S BABY PROP« for varer i klasse 16 (engangsblebukser af papir eller cellulose).
            
         
               Indehaver af det i indsigelsessagen påberåbte varemærke eller tegn:
            
            
               ARBORA & AUSONIA, S.L.
            
         
               Det i indsigelsessagen påberåbte varemærke eller tegn:
            
            
               De nationale ord- og figurmærker »PAM-PAM« for varer i klasse 5, 16 og 25 (alle former for konfektionsbeklædning, navnlig blebukser, sko, menstruationsbind, hygiejnebind… — spanske varemærker (ansøgning nr. 855.391, 1.146.300 og 1.153.492).
            
         
               Indsigelsesafdelingens afgørelse:
            
            
               Indsigelsen tages til følge på grundlag af det nationale figurmærke »PAM-PAM« for varer i klasse 16 (underbukser og blebukser af papir eller cellulose — spansk varemærke (ansøgning nr. 1.146.300).
            
         
               Appelkammerets afgørelse:
            
            
               Klagen afslås.
            
         
               Søgsmålsgrunde:
            
            
               Der foreligger for en spansk gennemsnitsforbruger ingen risiko for forveksling mellem de omtvistede varemærker i den forstand, hvori udtrykket er anvendt i artikel 8, stk. 1, litra b), i Rådets forordning nr. 40/94, da der ikke er en lighed mellem hverken det ansøgte varemærke og de ældre varemærker eller mellem de varer, der er omfattet af det ansøgte varemærke og af de ældre varemærker.